31995R2627
L 269/7
JURNALUL OFÍCIAL AL UNIUNII EUROPENE
REGULAMENTUL (CE) NR. 2627/95 AL COMISIEI
din 10 noiembrie 1995
de modificare a Regulamentului (CEE) nr. 2273/93 de stabilire a centrelor de intervenție pentru cereale
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței cerealelor (1), modificat ultima dată de Regulamentul (CE) nr. 1863/95 (2), în special articolul 5,
întrucât centrele de intervenție sunt menționate în anexa la Regulamentul (CEE) nr. 2273/93 al Comisiei (3), astfel cum a fost modificat ultima dată de Regulamentul (CE) nr. 1307/95 (4); întrucât unele state membre au depus cereri de modificare a acestei anexe; întrucât aceste cereri ar trebui admise;
întrucât măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 2273/93 se modifică după cum urmează:
1.
La „BUNDESREPUBLIK DEUTSCHLAND”:
-
la „Land Baden-Württemberg”, se elimină Ilshofen pentru grâu comun, orz și secară;
-
la „Land Sachsen-Anhalt”, se elimină Coswig pentru secară, se adaugă Rosslau ca centru de intervenție pentru grâu comun și secară și se adaugă Vahldorf ca centru de intervenție pentru grâu comun, orz și secară;
-
la „Land Nordrhein-Westfalen”, se elimină Siegen pentru grâu comun;
-
la „Land Bayern”, se elimină Straubing pentru secară și se adaugă Neustadt/Saale ca centru de intervenție pentru secară.
2.
La „ÖSTERREICH”:
-
„Absdorf” devine „Absdorf-Hippersdorf”;
-
se elimină Geinberg pentru orz, dar devine centru de intervenție pentru grâu comun;
-
„Wien-Albern” devine „Wien”;
-
„Dobermannsdorf” devine „Palterndorf-Dobermannsdorf”;
-
„Untersiebenbrunn” devine „Siebenbrunn-Leopoldsdorf”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 noiembrie 1995.